สังคมข่าวหุ้น
* ขานรับ Sentiment เชิงบวก จากดัชนีหุ้นไทยทำนิวไฮรอบ 23 ปี สัปดาห์นี้มีลุ้นปรับขึ้นต่อได้ ด้วยเงื่อนไขต้องไม่หลุด 1,650 จุด ประเมินแนวรับ 1,640 จุด แนวต้าน 1,670 จุด...
18 ก.ย. 2560

* ขานรับ Sentiment เชิงบวก จากดัชนีหุ้นไทยทำนิวไฮรอบ 23 ปี สัปดาห์นี้มีลุ้นปรับขึ้นต่อได้ ด้วยเงื่อนไขต้องไม่หลุด 1,650 จุด ประเมินแนวรับ 1,640 จุด แนวต้าน 1,670 จุด…
* ICN หุ้นน้องใหม่ เข้าเทรดวันแรกแจกกำไร 151% ด้วยสถิติเป็นหุ้นที่ราคาเปิดวันแรกสูงสุดสุดของปีเลยทีเดียว คำถามจึงมีว่า “เล่นต่อได้ไหม มีส่วนต่างให้เล่นอีกหรือไม่” คำตอบคงอยู่ที่ “เล่นตอนนี้ตีตั๋วแเพงแล้วนะ เพราะส่วนต่างบางเหลือ เกิน” ได้ยินมาว่าขาใหญ่ “ขายทิ้งกันอุตลุด” ไม่ว่าจะเป็น “ป้า ส.” ที่เผ่นไปตั้งแต่เปิดตลาดแล้ว…
* NOK กลายเป็นกระดี่ได้น้ำทันที เมื่อ “พาที สารสิน” ยื่นใบลาออกจากซีอีโอ และมีผลทันที 14 ก.ย. 60 ทำให้ราคาหุ้นวิ่งกระฉูด 9% เบื้องหลังการยื่นใบลาออกครั้งนี้..เกี่ยวข้องกับการเพิ่มทุน NOK ว่ากันว่าหาก “พาที” ไม่ลาออก “การบินไทย” จะไม่ใส่เงินเพิ่มทุนแน่นอน เรียกง่ายๆ “ตัดหางปลอดวัด” นั่นเอง แต่ไฮไลต์อยู่ที่ประชุมวิสามัญผู้ถือหุ้น NOK วันที่ 20 ก.ย. 60 ได้เห็นความชัดเจนแน่นอน…
* GRAMMY น่าจับตางบไตรมาส 3/60 เมื่อ “อากู๋” ไพบูลย์ ดำรงชัยธรรม นายใหญ่ค่ายแกรมมี่ ยอมจ่าย 10 ล้านเหรียญสหรัฐ (ประมาณ 330 ล้านบาท) เพื่อระงับข้อพิพาทกับ FOX เรียบร้อยแล้ว นั่นหมายถึงงบการเงินที่เพิ่งกำไร 12 ล้านบาท งวดครึ่งปีแรก อาจต้องพลิกขาดทุนช่วงไตรมาส 3/60 หรืออย่างช้าประมาณไตรมาส 4/60 อย่างหลีกเลี่ยงไม่ได้ นอกเสียจาก “อากู๋” จะตัดขายสินทรัพย์ตัวไหนมาโป๊ะเท่านั้นเอง…
* EARTH วันนี้ (18 ก.ย.) ต้องจับตาแผนฟื้นฟูกิจการ ที่ศาลนัดไต่ส่วนครั้งนี้จะออกมาอย่างไร แต่เบื้องต้นเจ้าหนี้ (ส่วนใหญ่) กับ EARTH ได้ตกลงปลงใจให้บริษัท อีวาย คอร์ปอเรท แอดไวซอรี่ เซอร์วิสเซส จำกัด เป็นผู้ทำแผนและผู้บริหารแผน ภายใต้การฟื้นฟูกิจการของศาลล้มละลายกลาง..ประเด็นอยู่ที่หากวันนี้ไม่มีเจ้าหนี้รายใดยื่นคัดค้าน..น่าจะได้เห็นคำสั่งศาลฯแต่งตั้งผู้ทำแผนและผู้บริหารแผนดังกล่าว..อีกไฮไลต์ที่น่าสนใจ “ขจรพงศ์ คำดี” ซีอีโอใหญ่ EARTH ประกาศชัดว่า “จะไม่มีการแฮร์คัทหนี้แม้แต่บาทเดียว” เชื่อว่าน่าจะเพียงให้แผนฟื้นฟูกิจการ EARTH มีโอกาสผ่านฉลุยได้เช่นกัน…
* IFEC กลายเป็นปมปัญหา “ยิ่งแก้ก็ยิ่งมัด” หลังจาก “วิชัย ถาวรวัฒนยงค์” พ้นจากเก้าอี้ประธานบอร์ดไป…ดูเหมือนทายาทยายสาย ดันทุรังตั้งบอร์ดใหม่ขึ้นมาอีก..ทำให้ผู้ถือหุ้นรายย่อยทนไม่ไหว ร้อง “คลัง-ก.ล.ต.-ตลท.” จัดการเรื่องนี้ด้วย..แต่เอากันตรงๆ เรื่องนี้ควรต้องร้องไปที่กระทรวงพาณิชย์ด้วย ในฐานะเป็นผู้บังคับใช้บ.ร.บ.มหาชน..แต่ดูจากปัญหานี้ นึกไปถึง “สมาคมผู้ส่งเสริมการลงทุนไทย” ที่ไม่เห็นเข้ามาเคลื่อนไหวเรื่องนี้เลย.แปลกๆๆ เอ๊ะ..เขายุบสมาคมฯนี้ไปแล้วอ่ะ..??…
* หุ้นร้อนประจำวันที่ 15 ก.ย. 60 ที่เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) ได้แก่ บริษัท ซินเนอร์เจติคออโต้ เพอร์ฟอร์มานซ์ จำกัด (มหาชน) หรือ ASAP, บริษัท อีสต์โคสท์เฟอร์นิเทค จำกัด (มหาชน) หรือ ECF, บริษัท เอส พี วี ไอ จำกัด (มหาชน) หรือ SPVI มีผลตั้งแต่ 18 ก.ย.-27 ต.ค. 60…
* ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
* พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น